Symbol rozcestia O iných významoch výrazu *Slaná* pozri *Slaná (rozlišovacia stránka)*.
Súradnice: 47°56′37″S 21°06′51″V﻿ / ﻿47,943614°S 21,114264°V﻿ / 47.943614; 21.114264

**Slaná** (maď. Sajó, nem. Salza) je rieka na Slovensku a v Maďarsku. Je to významný pravostranný prítok Tisy.

Na území Slovenska preteká na pomedzí východného a stredného Slovenska, územím okresov Rožňava, Revúca a Rimavská Sobota. Má celkovú dĺžku 229,4 km, z toho na území Slovenska 110 km. Odvodňuje územie s rozlohou 3 191 km² a jej priemerný prietok dosahuje hodnotu 8,5 m³/s pri Čoltove, 14,5 m³/s pri Lenartovciach a 60 m³/s v ústí. Je tokom III. rádu a priemerná lesnatosť povodia je 40%. Slaná je stredohorským typom rieky s dažďovo-snehovým režimom odtoku.

Dejiny
------

Na brehoch rieky pri obci Muhi (neďaleko ústia) sa 11. apríla 1241 uskutočnila Bitka pri rieke Slaná alebo **bitka o Muhi** medzi vojskami uhorského kráľa Bela IV. a mongolským vojskom Batuchána. Bitka mala za následok zdrvujúcu porážku uhorských vojsk a následné ročné plienenie mongolských vojsk v krajine. Kráľ Belo aj knieža Koloman sa zachránili útekom, arcibiskup Ugrín sa utopil v močiari.

Prameň
------

Pramení v Stolických vrchoch, v podcelku Stolica, na severnom úpätí vrchu Stolica (1 476,4 m n. m.) v nadmorskej výške približne 1 280 m n. m.

Opis toku
---------

Spočiatku tečie na sever a severovýchod Slanskou dolinou, zľava priberá Trsteník, tečie na východ a vstupuje do Revúckej vrchoviny, podcelku Dobšinské predhorie. Preteká močaristým územím, z pravej strany priberá Mlynnú a tečie okrajom obce Rejdová a následne cez Vyšnú Slanú. Neskôr priberá zľava Dobšinský potok a rieka sa stáča na juhovýchod, koryto sa viac rozširuje, podobne aj údolie rieky. Pri obci Vlachovo priberá z ľavej strany Vlachovský potok a mení smer toku viac k juhu, tečie okrajom obcí Gočovo, Nižnoslanská Baňa a Nižná Slaná, kde priberá pravostranný Kobeliarovský potok.

Rieka sa následne veľkým oblúkom stáča na juhovýchod, sprava do nej ústi Pališov potok, preteká cez obec Henckovce, opäť sprava priberá Dolinský potok a vteká na katastrálne územie obce Gemerská Poloma, kde zľava priberá Súľovský potok. Ďalej tečie okolo Betliara, priberá ľavostranný Betliarsky potok a preteká okrajom Nadabuly, kde sa prudko stáča, tečie na juh a vstupuje do Rožňavskej kotliny.

Následne preteká územím mesta Rožňava, zľava priberá Rožňavský potok a stáča sa na juhozápad. Tečie okrajom obce Brzotín, kde priberá najprv sprava Honský potok, potom zľava Čremošnú (257,0 m n. m.) a ešte aj Egrešský potok z ľavej strany. Opúšťa Rožňavskú kotlinu a ďalej tečie širokým a hlbokým krasovým kaňonom medzi Silickou planinou na ľavom brehu a Plešivskou planinou na pravom brehu. V tomto úseku podrezáva pod Brzotínskym hradom severozápadný strmý svah Silickej planiny, pričom do svojho toku sezónne priberá kvantá (hektolitre/s) krasových vôd plytkého obehu z Brzotínskej hradnej vyvieračky (Vár-forrás) a vyvieračky Veľká skala. Predchodca Slanej – paleotok Slanej – podľa všetkého pretekal isté úseky v predkvartérnom období v podzemí. Vo východnej stráni Plešiveckej planiny vyerodoval speleogeneticky významné fluviokrasové jaskyne Leontína a Veľká jaskyňa v gombaseckom lome. V týchto miestach sa opäť stáča viac na juh, tečie okolo obce Slavec a osady Gombasek, kde priberá sezónne výdatné krasové vody (hektolitre/s) z Pstružej vyvieračky, Bielej vyvieračky (Margita) a Čiernej vyvieračky, ktorá predstavuje záver Silicko-gombaseckej jaskynnej sústavy zahŕňajúcej aj známu Gombaseckú jaskyňu. Na prelome mája a júna v roku 2010, keď región postihla tzv. tisícročná voda, sa Slaná extrémne rozvodnila, pričom zaliala kaňon Slanej z východu až do polovice (vzhľadom na jeho pozdĺžnu os). V tom čase sa v stráňach Silickej planiny aktivovali dlhodobo inaktívne krasové kanály, ktoré Slanú výdatne dotovali ohromnými masami prebytkov krasových vôd až z výšky +30 m nad korytom rieky. Za Gombasekom sa rieka prudko ohýba a tečie na krátkom úseku juhozápadným smerom okolo osady Vidová, kde sezónne priberá krasové vody z prameňov pri Rima-osade a pri Vidovej. Južnejšie odtiaľ ju občas zásobujú ešte menšie krasové pramene Miškov potok na úpätí Plešiveckej planiny a Malá studňa na úpätí Silickej planiny.

Južne odtiaľ vteká na územie obce Plešivec, kde ústi do Slanej pravostranný Štítnik pretekajúci kaňonom Štítnika zo severu, a rieka sa popri JV výbežku Koniarskej planiny stáča opäť na juh a vstupuje na Gemerské terasy Rimavskej kotliny. Na pravej strane sa oddeľuje bočné rameno, ktoré sa znovu pripája pri Gemerskej Hôrke. Ďalej priberá zľava Ardovský potok, tečie medzi obcou Bohúňovo na ľavom brehu a osadou Tiba na pravom brehu, rieka vytvára meandre a zo severu obteká obec Čoltovo. Medzi Čoltovom a susednou Bretkou tečie juhozápadným smerom, tu priberá zľava Sograď a pri Bretke pravostranný Muráň.

Opäť tečie na juh popri Gemerskej Panici, obci Gemer, obci Starňa kde priberá ľavostrannú Lapšu, potom preteká poza mesto Tornaľa, kde najprv v blízkosti centra mesta priberá sprava Činču a v južnej časti mesta (pri miestnej časti Králik) priberá významný pravostranný prítok Turiec (169,4 m n. m.). Od tohto miesta tečie rieka Slaná obklopená ochrannými hrádzami na oboch brehoch, preteká okolo obce Včelince, kde zľava ústi Hubovský potok a okolo Ruminiec, kde priberá pravostranný prítok Kaloša.

Neskôr priberá pri obci Štrkovec Konský potok zľava, tečie v blízkosti obcí Riečka a Kráľ, kde zľava priberá Neporadzský potok a následne neďaleko Aboviec priberá aj Lúčku z pravej strany. Preteká ešte okrajom Lenartoviec, priberá svoj najvýznamnejší prítok, Rimavu sprava, a stáča sa na východ. Opúšťa územie Slovenska (195,0 m n. m.) a ďalej tečie na území Maďarska, kde pri obci Tiszagyulaháza vteká do Tisy.

Koryto rieky Slanej sa na strednom úseku neustále vlní a v okolí obce Štrkovec vytvára niekoľko slepých ramien. Najvýznamnejšími prítokmi v Maďarsku sú sprava Hangony, zľava Bodva a Hornád.

Povodie Slanej podľa prítokov (v smere toku)
--------------------------------------------

Slaná (len na území Slovenska; P – pravostranný prítok, Ľ – ľavostranný prítok)

* Trsteník Ľ
* Skalný potok Ľ
* Rovniansky potok P
* Krokovský potok Ľ
* Mlynná P
* Potôčik P
* Žoltkovský potok P
* Dobšinský potok Ľ
	+ Šafárka Ľ
	+ Lániho potok Ľ
	+ Vlčia Ľ
	+ Tešnárka Ľ
* Vlachovský potok Ľ
* Kobeliarovský potok P
* Pališov potok P
* Dolinský potok P
* Súľovský potok Ľ
	+ Dlhý potok Ľ
	+ Martinkov potok P
* Betliarsky potok Ľ
* Rožňavský potok Ľ
	+ Zlatý potok P
	+ Čučmiansky potok P
	+ Laz P
* Honský potok P
	+ Zimná voda Ľ
	+ Biely potok P
	+ Štítnický potok Ľ
	+ Rudniansky potok Ľ
* Čremošná Ľ
	+ Červený potok Ľ
	+ Brúsny potok Ľ
	+ Trník P
	+ Hrkotavý potok Ľ
	+ Banský potok P
	+ Lepkavý potok P
	+ Vrbový potok Ľ
	+ Lipovec P
	+ Krásnohorský potok P
		- Lazný potok Ľ
		- Čurdov Ľ
		- Kaplna Ľ
	+ Majstrovský potok P
	+ Hasácky potok P
* Egrešský potok P
	+ Kružniansky potok Ľ
* Štítnik P (podrobnejšie pozri Štítnik)
* Ardovský potok Ľ
* Sograď Ľ
* Muráň P (podrobnejšie pozri Muráň)
* Lapša Ľ
	+ Líščí potok Ľ
* Gemerský potok P
* Činča Ľ
* Turiec P (podrobnejšie pozri Turiec)
* Hubovský potok Ľ
* Kaloša P
	+ Dlhý potok P
	+ Vraní potok P
	+ Stránsky kanál Ľ
* Konský potok Ľ
* Neporadzský potok Ľ
	+ Bukovinský potok P
* Lúčka P
* Rimava P (podrobnejšie pozri Rimava)

Referencie
----------

1. ↑   *Názvy vodných tokov* [online]. Bratislava: Úrad geodézie, kartografie a katastra SR, [cit. 2023-07-13]. Dostupné online.
2. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2023-07-13]. Dostupné online.
3. ↑  *Stolické vrchy. Turistická mapa.* 1 : 50 000. Harmanec: VKÚ, a. s.
4. 1 2 3   *Mapový portál HIKING.SK* [online]. Denník N, [cit. 2023-07-13]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Slaná**

| * z
* d
* u
Vodné toky v povodí Slanej (od prameňa po Čremošnú) |
| --- |
| 
* Banský potok
* Betliarsky potok
* Čapášsky potok
* **Čremošná**
* Čučmiansky potok
* **Dobšinský potok**
* Dolinský potok (prítok Slanej, Henckovce)
* Dolinský potok (prítok Slanej, Vlachovo)
* Gampeľ
* Gočovský potok
* Henckovský potok
* **Honský potok**
* Kobeliarovský potok
* Kolesársky potok
* Krokovský potok
* Laz
* Lučica
* Mlynná
* Pališov potok
* Potôčik
* Riečica
* Rovniansky potok
* **Rožňavský potok**
* Skalný potok
* **Súľovský potok**
* Šop
* Trsteník
* Vlachovský potok
* Zlatý potok
* Žliabok
* Žoltkovský potok

 |
| 
Súvisiace šablóny
Vodné toky v povodí Čremošnej
Vodné toky v povodí Dobšinského potoka
Vodné toky v povodí Honského potoka
Vodné toky v povodí Slanej (2. časť)
Vodné toky v povodí Súľovského potoka
 |

| * z
* d
* u
Vodné toky v povodí Slanej (od Čremošnej po štátnu hranicu) |
| --- |
| 
* Ardovský potok
* Bukovinský potok
* Činča
* Dlhý potok
* Egrešský potok
* Gemerský potok
* Hubovský potok
* **Kaloša**
* Konský potok
* Kružniansky potok
* Lapša
* Líščí potok
* Lúčka
* **Muráň**
* Neporadzský potok
* **Rimava**
* Sograď
* Stránsky kanál
* **Štítnik**
* **Turiec**
* Vraní potok

 |
| 
Súvisiace šablóny
Vodné toky v povodí Muráňa
Vodné toky v povodí Rimavy (1. časť) a (2. časť)
Vodné toky v povodí Slanej (1. časť)
Vodné toky v povodí Štítnika
Vodné toky v povodí Turca
 |

| * z
* d
* u
Rieky Slovenska |
| --- |
| Povodie Dunaja | 
* Bebrava
* Belá
* Biela voda (prítok Váhu)
* Blava
* Bystrianka
* Bystrica (prítok Kysuce)
* Čierna voda (prítok Malého Dunaja)
* Čierny Hron
* Dlhý kanál
* Dudváh
* Dunaj
* Gidra
* Handlovka
* Hron
* Hučava
* Chvojnica (prítok Moravy)
* Ipeľ
* Jelešňa
* Krtíš
* Krupinica
* Kysuca
* Litava
* Malá Nitra
* Malina
* Malý Dunaj
* Morava
* Myjava
* Neresnica
* Nitra
* Nitrica
* Orava
* Oravica
* Paríž
* Parná
* Perec
* Podlužianka
* Polhoranka
* Radiša
* Radošinka
* Rajčanka
* Revúca
* Rohozná
* Rudava
* Sikenica
* Slatina
* Stará rieka
* Suchá
* Štiavnica (prítok Ipľa)
* Teplica (prítok Myjavy)
* Teplica (prítok Turca)
* Tisovník
* Trnávka (prítok Dudváhu)
* Turiec (prítok Váhu)
* Váh
* Varínka
* Vlára
* Zolná
* Žitava

 |
| Povodie Tisy | 
* Blh
* Bodrog
* Bodva
* Cirocha
* Čierna voda (prítok Uhu)
* Duša
* Gortva
* Hnilec
* Hornád
* Chlmec
* Ida
* Klenovská Rimava
* Laborec
* Ladomirka
* Latorica
* Muráň
* Okna
* Olšava
* Oľka
* Ondava
* Rimava
* Rimavica
* Roňava
* Sekčov
* Slaná
* Svinka
* Štítnik
* Tisa
* Topľa
* Torysa
* Trnávka (prítok Ondavy)
* Turiec (prítok Slanej)
* Turňa
* Ublianka
* Udava
* Uh
* Ulička
* Výrava

 |
| Úmorie Baltského mora | 
* Biela
* Biela voda (prítok Dunajca)
* Dunajec
* Jakubianka
* Kežmarská Biela voda
* Mlynica
* Poprad

 |